אחת ולתמיד: נעמה רן מגלה את הכללים לבניית מתכון לעוגה בחושה – ומכאן, הכל אפשרי: משחקים עם הטעמים והתוספות, ויוצרים עוגה שהיא בול בטעם שלכם.
מערבבים בקערה את כל החומרים הנוזליים. מערבבים בנפרד את המלח, התבלינים והקמח. מוסיפים לקערת המרכיבים הנוזליים ומערבבים רק עד שהעיסה אחידה. אם יש, מוסיפים את התוספות ומערבבים קצרות לפיזור אחיד. יוצקים לתבנית משומנת ואופים כ־30 דקות (ראו טיפים בהמשך) בחום של 180 מעלות. ציפוי, אם יש, מורחים אחרי שהעוגה צוננת.
מכינים את עיסת העוגה בהתאם להנחיות בפתיחת הכתבה. יוצקים מחצית מהעיסה לתבנית ומניחים עליה תלוליות של ריבת החלב. מכסים ביתרת העיסה ואופים כ־35 דקות. לאחר שהעוגה צוננת, מחממים במיקרוגל את ריבת החלב והשמנת המתוקה ויוצקים על העוגה. מעטרים בקוקוס.
במתכון הזה אבקת הקקאו מחליפה חלק מהקמח (באותו אופן אפשר להשתמש בשקדים טחונים). מכינים את העיסה בהתאם להנחיות ואת הקקאו מערבבים עם הקמח או עם המרכיבים הרטובים, לשיקולכם. מאחר שאבקת הקקאו מרירה, הגדלתי קצת במתכון זה את כמות הסוכר. לאחרי שהעוגה מוכנה, מכינים את הציפוי: מסים בהדרגה במיקרוגל את השוקולד והשמנת, עד שאפשר לערבב אותם לקרם אחיד. מצננים קלות ויוצקים על העוגה.
מאחר שבמקרה זה רצינו להשיג טעם לימוני מודגש, השתמשתי במיץ לימון ובכמות גדולה של קליפת לימון מגוררת. כדי לאזן את החמיצות, הוספתי עוד 1/4 כוס סוכר לנוסחה. ייתכן שלאפיית המאפינס יספיקו 25 דקות, בדקו בעזרת קיסם.
מכינים את העיסה בהתאם לנוסחה. בוזקים 2 כפות סוכר בתבנית המשומנת ומניחים בה את פרוסות התפוז. יוצקים עליהן את העיסה ואופים כרגיל. מצננים ואז הופכים את העוגה (אם נוצרה "גבעה" והעוגה לא ישרה, חותכים ומסירים אותה) ומוציאים את התבנית. בוזקים שברי פיסטוק ומגישים.
עוגת יום ההולדת המושלמת: הסוכריות גם בתוכה! מערבבים את הסוכריות עם מעט קמח (ראו בטבלה משמאל), מוסיפים לעיסה המוכנה ומערבבים.
כדי להקל את הכנת השכבות, אני ממליצה לחלק את העיס ל־2 תבניות בקוטר 18–20 ס"מ (כ־35 דקות אפייה). לאחר שהעוגה אפויה וצוננת, מכינים את הקצפת. מורחים מחצית ממנה בין העוגות, רבע על העוגה העליונה ורבע סביב הדפנות. מפזרים סוכריות נוספות. מזל טוב!